Source: https://www.slov-lex.sk/pravne-predpisy/SK/ZZ/1950/183/
Timestamp: 2020-08-04 15:09:16+00:00
Document Index: 3415924

Matched Legal Cases: ['§ 9', 'súd ', '§ 3', '§ 4', '§ 2', '§ 1', '§ 8', '§ 8']

183/1950 Zb. - Zákon o majetku zanechanom na území... - SLOV-LEX
183/1950 Zb.
Časová verzia predpisu účinná od 28.12.1950
o majetku zanechanom na území Československej republiky osobami, ktoré optovaly pre Zväz sovietskych socialistických republika presídlili na jeho územie.
Tento zákon sa vzťahuje na úradne spísaný majetok zanechaný na území Československej republiky osobami, ktoré optovaly pre štátnu príslušnosť Sväzu sovietskych socialistických republík a presídlili na jeho územie podľa zmluvy medzi Československou republikou a Sväzom sovietskych socialistických republík o Zakarpatskej Ukrajine zo dňa 29. júna 1945 č. 186 Sb. z roku 1946 alebo podľa dohody zo dňa 10. júla 1946 o práve opcie a vzájomného presídlenia (ďalej len „majetok“).
Majetok prechádza dňom súpisu do vlastníctva československého štátu, pokiaľ sa v § 9 neustanovuje inak.
Záväzky viaznúce na majetku prechádzajú na štát do výšky jeho všeobecnej ceny.
Prechod nehnuteľností s knihovnými právami a záväzkami na československý štát zapíše súd vo verejných knihách na návrh okresného národného výboru s odvolaním sa na tento zákon.
Správu majetku obstarávajú okresné národné výbory podľa smerníc, ktoré vydá Ministerstvo financií po dohode so zúčastnenými ministerstvami.
Majetok, ktorý si štát neponechá, pridelí okresný národný výbor jednotným roľníckym družstvám na ich žiadosť, a to pôdohospodársky majetok do trvalého užívania, ostatný majetok do vlastníctva.
Iný než pôdohospodársky majetok, pokiaľ nebude pridelený jednotným roľníckym družstvám podľa § 3, môže okresný národný výbor prideliť doterajším užívateľom, ktorí o to požiadajú v lehote určenej okresným národným výborom a preukážu, že sú československými občanmi alebo že sa za nich podľa príslušných predpisov považujú.
Ak nedôjde k prideleniu iného než pôdohospodárskeho majetku uchádzačom uvedeným v predchádzajúcom odseku, možno ho prideliť za tej istej podmienky osobám, ktoré sa na územie Československej republiky prisťahovaly (navrátily).
Iný než pôdohospodársky majetok, ktorý nebude pridelený podľa § 4, môže okresný národný výbor predať, a to hnuteľný majetok predovšetkým na verejnej dražbe.
Majetok iný než pôdohospodársky sa pridelí do vlastníctva za náhradu vo výške všeobecnej ceny zodpovedajúcej príslušným cenovým predpisom ku dňu prídelu.
Ak bude majetok pridelený do vlastníctva, stane sa prídelca vlastníkom dňom právoplatného rozhodnutia o prídele.
Pred prídelom alebo predajom majetku môže okresný národný výbor dať majetok alebo jeho časť za náhradu do dočasného užívania.
Náhradou za užívanie majetku sú povinní i jeho doterajší užívatelia.
Ustanovenia §§ 2 až 8 sa nevzťahujú na majetok, ktorý nadobudli za primeranú odplatu osoby, ktoré nemohli vedieť, že ide o prevod majetku uvedeného v § 1. O tom, či ide o taký majetok, rozhodne v pochybných prípadoch okresný národný výbor.
Výťažky z úhrady za majetok pridelený do vlastníctva alebo predaný, poprípade za užívanie majetku (§ 8), plynú do štátnej pokladnice.
Ministerstvo financií určí po dohode so zúčastnenými ministerstvami vyhláškou v úradnom liste podrobnosti o prídele majetku, spôsob úhrady za pridelený majetok, ďalej výšku náhrady za užívanie majetku a spôsob jej úhrady, ako aj úpravu skoncovania záväzkov na majetku viaznúcich. Rovnakým spôsobom môže určiť, v ktorých prípadoch možno náhradu za majetok pridelený do vlastníctva alebo za užívanie majetku (§ 8) znížiť alebo poskytnúť iné úľavy.
Tento zákon nadobúda účinnosť dňom vyhlásenia; vykonajú ho ministri vnútra, financií, pôdohospodárstva a práce a sociálnej starostlivosti po dohode so zúčastnenými členmi vlády.
Číslo: 183/1950 Zb.
Názov: Zákon o majetku zanechanom na území Československej republiky osobami, ktoré optovali pre Sväz sovietskych socialistických republík a presídlili na jeho územie
Dátum účinnosti od: 28.12.1950
Nachádza sa v čiastke: 71/1950
2. 28.12.1950 -